महिलाएं शराबबंदी और शासन दुकान खोलने में लगी है: ममता
9 मार्च को बिलासपुर में करेंगे धरना प्रदर्शन
छत्तीसगढ़िया संयुक्त संघर्ष मंच की बैठक प्रदेश में पूर्ण शराबबंदी को लेकर 9 मार्च को सुबह 11 बजे से बिलासपुर नेहरू चौक में धरना- प्रदर्शन करने का निर्णय लिया गया। इसमें राष्ट्रपति, प्रधानमंत्री, छग के राज्यपाल, मुख्यमंत्री, नेता प्रतिपक्ष, मंत्री व सभी विधायकों को नोटिस दिया जाएगा। 9 मार्च को ही सुप्रीम कोर्ट व छग हाई कोर्ट बिलासपुर में पत्र याचिका लगाई जाएगी।
भास्कर संवाददाता|सकरी
महिलाएं शराब जैसी सामाजिक बुराई को दूर करने की मांग कर रही है तो दूसरी ओर सरकार खुद ही दुकान खोलकर शराब बेचने को आतुर है। सरकार को शराब बेचने और दुकान बनाने का अधिकार ही नहीं है।
यह बात सामाजिक कार्यकर्ता ममता शर्मा ने छत्तीसगढ़िया संयुक्त संघर्ष मंच की बैठक में कही। गायत्री मंदिर स्थित सामुदायिक भवन में छत्तीसगढ़िया संयुक्त संघर्ष मंच की बैठक हई। इसमें प्रदेश में पूर्ण शराबबंदी, भ्रष्ट्राचार पर रोक लगाने, उसलापुर-डोंगरगढ़ रेल्वे लाइन का काम जल्दी शुरू कराने, छत्तीसगढ़ी भाषा को राजकीय कार्य का भाषा बनाने सहित विभिन्न मुद्दों पर चर्चा की गई। रायगढ़ के सामाजिक कार्यकर्ता राधेश्याम शर्मा ने कहा प्रदेश सरकार का जनहित से कोई लेना-देना नहीं है, इन्हें सिर्फ सरकार के राजस्व की चिंता है। हम आंदोलन के साथ ही वैधानिक कार्रवाई के माध्यम से सरकार के गलत निर्णय का विरोध करेंगे। आशुतोष द्विवेदी ने कहा कि किसी भी स्थिति में प्रदेश में शराब की बिक्री नहीं होने दी जाएगी। प्रदेशाध्यक्ष मूरत कौशिक ने कहा सरकार जनता के निर्णय को भी मानने से इंकार कर रही है। बैठक को सुधीर सिसोदिया, ईश्वर चंदेल, बल्दाउ कौशिक, नैनदास बंजारे, नारायण पाली, त्रिभूवन, विनिता सिंह, राधा श्रीवास, हरकुंवर बाई, गायत्री यादव, प्रदीप कौशिक, दुखभंजन जायसवाल, विजय भौमिक ने भी संबोधित किया। संचालन राजकुमार कश्यप व आभार चंद्रशेखर पांडेय ने व्यक्त किया। मौके पर सोनसाय साहू, कमलेश यादव, संजय सोनी, मोतीराम माखीजा, गौरीशंकर कौशिक, रामकली, मीना श्रीवास, नगमत बाई, दया बाई, कलाबाई, दुकाला बाई, कुमारी मानिकपुरी, श्यामकली केंवट, बहुरा, संतोषी, नानबाई, बसन्ता, गनेशिया, बहुरा केंवट, सतरूपा यादव, रजनी केंवट, नानकुंवर कौशिक, पदमबाई, कैलाशा बाई आदि उपस्थित थे।
प्रदर्शन
hin_Deva hin_Deva hin_Deva bho_Deva hin_Deva hin_Deva mag_Deva